Shannon Elizabeth

Shannon Elizabeth Fadal (født 7. september 1973 i Houston i Texas) er en amerikansk skuespiller og fotomodell best kjent for sin rolle som den tsjekkiske utvekslingsstudenten Nadia i filmen American Pie.

Biografi 
Elizabeth ble født i Houston i Texas, og vokste opp i Waco i Texas. På high school var hun veldig interessert i tennis, og hun vurderte å trene til å bli profesjonell tennisspiller. Hun arbeidet som modell før hun startet sin karriere innen film, og i august 1999 opptrådte hun i Playboy.

Film- og TV-karrière 
Etter å ha opptrådt i mindre roller hadde hun i 1999 rollen som Nadia i filmen American Pie, som var en økonomisk suksess. Etterpå fulgte, blant andre, Scary Movie, Jay and Silent Bob Strike Back og Tomcats. Hun spilte også i TV-seriene Cuts, One on One og Et syttitallsshow.

Poker 
Elizabeth deltok i World Series of Poker i 2005, og vant en spesiell kjendisturnering som skulle feire åpningen av et nytt pokerrom ved Caesars Palace i januar 2006, hvor hun slo ut 83 kjendiser og pokerspillere.

Veldedighetsarbeid 
Elizabeth opprettet sammen med hennes daværende ektemann Joseph Reitman en ideell dyreorganisasjon, dedikert til å redde og finne hjem til hjemløse kjæledyr. Organisasjonen heter Animal Avengers, og hun har selv bidratt med over  dollar som ble samlet ved å delta i den nevnte kjendisturnering i poker i 2005.

Utvalgt filmografi 
 American Reunion (2012)
 Cursed (2005)
 Johnson Family Vacation (2004)
 Love Actually (2003)
 American Pie 2 (2001)
 Jay and Silent Bob Strike Back (2001)
 Thir13en Ghosts (2001)
 Tomcats (2001)
 Scary Movie (2000)
 American Pie (1999)
 Jack Frost (1997)

TV 
 Cuts (2005)
 Et syttitallsshow (2003)

Referanser

Eksterne lenker 
 Shannon Elizabeth dot Com
 

Skuespillere fra USA
Modeller fra USA
Pokerspillere fra USA
Personer fra USA av syrisk opphav
Personer fra Houston
Personer fra Waco
Playboy